
Zillai -1 


GAM IIAYVI MANIPUR 


Manipur gam hi India mal-sualam ah gam neucha himaleh nuamatak a hi. 
Agamhi phaicham sang in thingtanggam lianzaw ahi. Agamsung hi District 9 (pakua) 
a hia. Zia trict pakua te lak achun distinct 4 pali bep hi phaidung ah um ahi. Phaidung 
distiret te- Imphal East, Imphal West, Thoubal leh Bishnupur ahiu. Chun 
thingtanggam. - Churachandpur,’ Tamenglong, Senapati, Ukhrul chuleh Chandel 
ahiu. Manipur gamsung ahin M.L.A. 60 telna gambung aum hi. 

Manipur gam hi mallam a Nagaland tawh kigamgi, sim-sualam ah Myanmar 
(masang ah Burma) tawh, sim-tumlam ah Assam leh Mizoram tawh ki gamgi ahi. 
Mynmar tawh Manipur hi 352 Kms. gamgi kizawm a hiu. 

Manipur gamsung lamlian len pan; aum hi, ziate chu NH-39 leh NH-53 
ahiu. NH-39 hi Senapati district khawtheng ah Dimapur Ie khawtheng ahi. Zia lamlian 
hi Manipur gamsung ah nek leh chak leh thil dangdang gam chuam apat hung puaklut 
pawimaw zawh ahi. NH-53 ahileh Tamenglong district khawtheng a Jiribam (Imphal 
East district) khawtheng sawn a Silchar lut thei ahi. Zia lamlian panite ban in Lenna- 
phual khat aum hi. Manipur sung ah Tang sangpen chu Mt. Tennipu, Senapati district 
sung ah urn ahi. Pat lianpen chu Loktak Pat a hi. 

A gamsung let dan chu 22,327 sq.km a hia, mithing umzat a hile kum 2001 
kisimpina dungzui in 23,88,634 ahi Manipur gam mizosia hi kigual tak in a gamsung 
hin kikhawm leh Km. a dung leh vai sung hin mi 107 zel um ding ahi. Manipur gma 
sung hin thingtang mi nam 29 a um hi. Zia ban hin pangal Nepali, India gamsung 
apat Kawlte chuleh Meitei a chengkhawm ui.Meitei hi a tampen ahi. Manipuir 
gamsung ah cheng zousia chu Manipuri a hiu. Palcha zem chuam chuam umkham a 
hawi gualin, Manipur hawina ding gel in Nam chuam chuam te hin pan i lak chiat 
ding uh a hi. 

Manipur hi nek leh chak atui a a hawl Ie anuam hi. Thingtang gain in Kang- 
lo thaw hi a tamzaw kingakna ahinalai hi. Khenkhat in sum dawng lam in nek leh 
chak hawi in khawsa le a tarn ui. Manipur gamsung ah Lo bawlna mun 100 lakah 98 
hi bu chinna a hi. 

SINNA 

A. Dawnhuna chawm : 

1. Manipur sung hi District bang] at ah hawpkhen ahi em ? 

2. Manipur gamgi Ie Myanmar gamgi bang chan sau ah’em ? 

3. Thingtang gam District bangzat aum em ? 

4. Lamlian len bangzat aum em ? 

5. Manipur gamsung hi sq.km, bangzat ah’em ? 

6. 2001 kisimpina dungjui in Manipur sung ahin mihing bangzat aum em ? 

7. Manipur mi te chu bang a kiti em ? 

8. Manipur sung ah Tang sangpen bang ah’em ? 

AW. Dawnhuna sau deu : 

(i) Manipur hi khawitak mun ah urn ah’em ? 

(ii) Manipur gamsung ah District min te ziik in. 

(iii) Manipur gam in aki gamgit pite min zik in. 

(iv) Lamlian len panite min leh a gambi dang tun masakte zik in. 

(v) Manipur sung ah hin bang bang mi acheng uh em ? 

(vi) Banggual ah igam hawina ding ah pan lak thei ahi diam ? 

(vii) Thingtang gam ah cheng te’n banggual in nek ahawl uh em ? 

B. A awng te sudim in : 

(a) Manipur gamsung ahin M.L.A.telna gambung a um hi. 

(aw) Lamlian leh N.H.hi a pawimaw zawi. 

(b) .hi Tang sangpen ahi. 

(eh) .phual khat aum hi. 

(d) Manipur mite hi gamsung a kigual tak ah hawmgual hileh sq.km. 
.sung ah mi 


um in a. 









Zillai - 2 


JOSEPH CHANCHIN 


Jakop in cha sawmkhat a nei zaw in, a zi Rakel a pat cha pan! a tek lam in a 
nei be ah, a min uh chu Joseph leh Benjamin a hiu. Teknung a hi ziak un Jakop chun 
Joseph a lungsiat diak a, van hawi puanak chual zem hawi tak tak in a thuam sek hi. 
Zia ziak chun a suapiteu in a mitthip ua, a muda uh a hi. Chuleh awnem in le a ho 
nuam puau. 

Gan hau leh ganching mi a hi ziak un ni khat chu a Pa Jakop chu Joseph a ko 
ah, “La suapite Shekem gam a ganching ah umte va entha’n” a tia. Joseph le a ki 
pan ah a chia tai. A suapite chun Joseph tun ma in a la muu a. A hung tun phat leb 
that ding in a kiho ua, ma leh a lak ua khat chun tha sang in a vante lipthak piak a 
kawkhuk sung ah selut ding in a gen leh a ki thugual tau a hi. Joseph a hung tun phat 
in a van a lip thak piak ua, kawkhuk khat sungin a seplut ua. Jia kawkhuk ah chun 
tui a la um puai. 

Joseph suapite chu an ne ding ah a kichuu a, a datvel vel uh le sumdawng 
mite hung a mu phat un, Joseph chu tha sang in zawk ding in a ki thu gual kit tau. 
Sumdawng mite a hung tun phat un, Joseph chu sum in a zuak tau. Zia sumdawng 
mite chun Pharaoh veng tute hotu Potipher kiti kiang in a zuak sawn kit ui. Joseph 
hi Pathian laumi leh mi gin um a hi ziak in, Pathian in Potipher insung leh Aigupta 
gam mite a malsawm tai. Potipher in Joseph hi Pathian lau mi leh Pathian umpi mi 
a hi ti a hiat phat in, a innsung thuneina josia a petal. Ahin, Potipherji chun zuau thei 
ah Joseph chu a pawsal kiang ah a hek ziak in, Potipher in Joseph chu suangkul ah 
a kawi tai. Joseph chu Pathian in a umpi ah, suangkul ah chun enkawltu in a pansak 
ui ti a hi. 

Kum ni tingset zaw a chun, Pharaoh chun mang a hun nei ta, Aigupta sung 
ah mithiamte kuama a letthei a um tapuau. Ziaphat ah chun a no dawmtu, suangkul 
ah a khum lai a Joseph in a mang a la hilchian pa chun. Pharaoh kiang a chun Joseph 
kiti khat suangkul a um in hilchian thei in a tiin a gen a. Pharaoh chun Joseph chu a 
va ko sak a amang chu a hilchian piak hi. — “Bawng thau sagi leh buphal kung ah 
a vui hawi tak tak sag; chu a ki bang a hi. Chuleh bawng gawng sagi leh buphal 
kung ah a vui sagi gawp chin chen ziang chule a kibang a hi. Kum sagi sung nek 
niang intin, kum sagi sung ma kial tung ding a hi”, ti in. Pharaoh in Aigupta gamsung 

ah zia hunsung vaihawm thei ding a mulo ziakin Joseph chu Pathian thagau umpi 
mi a hi ti a hiat ziak in, Joseph chu Aigupta pumpi thuneina chu Phar- aoh chun a 
petai. 

Aigupta gam leh a kimvel ah gamsung ah chun, kial nasatak a hungtung ta, 
Kanaan gam ah a Pa le a suapite chenna gam a chun nek di mu haksa a satau a. 
Jakop chu a chate 10 chu a ko a, Aigupta gam ah bu a um hi ti a hiat ziak in, sum a 
siam piak a Bu chaw ding in a sawl tai. Joseph in a suapite chu a he, a hin la, a 
suapiteu in a ma a he puau. Joseph chun lungthim in hepi ziang leh le aw khautak 
tak in a la ho a, himaleh a bawmteu chu bu dim set set in, chuleh a sum uh le a 
siampiak kit ding in thu a pia a chiasak kit hi. 

Joseph suapite chu a Inn lam uh a tun phat un a dangka dip teu chu a muu un 
mak a sau a. A kitiam gual gual un Aigupta gam ah chun a hung kit ua. Dangka 
tamzaw leh amasa man le pekit dingin a chia kit ua. Aigupta a tun phat un, vaihawmtu 
ma ah bawkkhup in thil um dan a gen ua. zia hun ah chun Joseph chu kusum zo talo 
in midangte a sawl dawk a, Joseph chu kap chuai chuai in a suapite kiang in a 
kipuang tai. 

A suapite kiang ua chun Joseph chun “Kei la suapiu Joseph, sum dawngte 
kiang ah lei zawk uh kha kahi. Zia la thil bawl ziak uh khan lungkham ki unla, ki 
muda diak ki un. Nang uh le i mite hinna ding a Pathian in eilasawl masak kahi” ti 
in a gen a. Chun a Pa tek leh a suapi dangte tawlna ding in kangtalai a pia, a leng un 
Aigupta gamsung ah Goshen gam ah 
chun Pharaoh phalpiak dung zui in a chensak tai. 


SINNA 


A. Dawnhuna chawm : 

1) Joseph Nu leh Pa min bang a h’em ? 

2) Joseph pianpi a suapi kha kua a h’em ? 

3) A suapite ganchingna gam kha bang a h’em ? 

4) Joseph kua’n a kichawk em ? 

5) Sumdawng mite khan kua kiang a Joseph kha ajuak sawn uh em ? 

6) Potipher kua ahi em ? 

7) Joseph kha suangkul ah kum bang zat a um em ? 

8) A unaute kha bang zat a hiu em ? 

9) Joseph Pa leh a suapite kha khawitak mun ah cheng ding ah Pharaoh in 
a chensak em? 

AW. Dawnhuna sau : 

(a) Joseph bang ziak ah a suapiteu in a mu dau a h’em ? 

(aw) Khawitak mun ah a suapite’n Joseph kha a zawk uh ah’em ? 

(b) Bang ziak ah Potipher Innsung ah vaihawmtu pang thei a h’em ? 

(eh) Pharaoh mang mute kha bang bang ah’em ? 

(d) Bang gual ah Joseph hi Aigupta gam vaihawmtu hung pang thei ah’em ? 

(e) Joseph hi a suapite kiang in banggual in kihetsak em ? 

B. A awngte sudim in : 

(i) Rakel chate chu.leh.a hiu. 

(ii) Joseph suapite.gam in gamching ahiu. 

(iii) .sung in Joseph a seplut ui. 

(iv) .hi vengtute hotu ahi. 

(v) Kei la suapiu.kha kahi, ati. 

(vi) .gam in a suapite a chensak tai. 










Zillai - 3 


KAWLNI VAK 


Phalvak mai sua hin, 

Hung tei ding la hi. 

Zu leh Va te’n a lamtua ui; 

Thil hing leh mihiamte 
Kinepna hinna petu, 

Nang la hi. 

Mel lang in, 

A nem sek genthei te. 

Beingawn lei lum zosia’n, 

Pakin a vel zing ui 
Ginum tak in. 

La chungin thunei 
A um puai khawvel a. 

A siamtu a um hi. 

A hetna a mak hi, 

Nang, siamtu chu ! 

-i Songlianthang Vaiphei 


SINNA 


A. 1) Bang a hi em hung tei ding hi ? 

2) Bang ziak a hinna petu a hi em ? 

3) A hung phat le kua a kipak sek em ? 

4) Bang in ginum tak ah a vel zing em ? 

5) A siamtu kua a hi em ? 

6) Bang ziak ah a siamtu hetna hi mak a hem ? 

AW. Thumal hilchetna : 


Phalvak 

= Khawvak chip chep. 

Maisua 

= mu thei ah hung kilang. 

Zu leh Va 

= Gancha, ganhing leh Vacha 

Lamtua 

= Lawp, kituak pi. 

Kinepna 

= ginchak gual ah um. 

Nem 

= Kipak sak, lungawi sak. 

Beingawn 

= Van dum lak. 

Gin um 

= Bawl in ti gual a hijing. 

Thunei 

= zia gual a bawl in/bawl kin ti vaihawm thei. 

Mak 

= Hawi dan/hetna sang dan, kam a gen zaw hilo. 



Zillai - 4 


TELEFAWN 


Khawvel a hin thil siam daw tam tak a um a, zia thil siam dawk haw chu 
mihing a dingin pawimawna leh phatchuamna zat chuam chuam aum hi. zia lak ah 
chun mi zosia leh mi nautang in a phatchuam pi pen chu Telefawn hi a hi. 

Telefawn hi a len leh a neu kihona a hi ziak in mat dan thiam ngai a hi. Fawn 
i bawl ah a mawng langkhat min a hun dawp phat le i hetchian lo chun —ziate Inn 
a hi lo leh Office a hi lo leh mun chu a h’em ti a dawt masak ding a hi. I dawina mun 
a hi chun, fawn bawltu hi kigen daw masak mamaw a hi. Fawn nambar bawl khial 
ziak a mi chuam Inn i bawl khak le ‘ngaidam, fawn nambar diklo kha a hi’ ti ding a 
hi. Mi’n ei hung fawn leh a ngaina kung lak a ‘Hellow’ ti ding a hi. Telefawn kihona 
a hin pauhawi leh aw nem mat ding a hi. 

Telefawn mat thei ding ah hun siam dawk chu mi pani U.S.A. nasem gel (1) 
Elisha Gray leh (2) Scotlen ah piang Alexander Graham Bell a hiu. A chuam gel ah 
a siam uh telefawn chu New York a zik lut ding in a chia gel ua a hile Gray hi 
pungkal 2 ni in a vaigei zaw kha ta, chun Bell hi Telefawn siamtu in zik lut a hi tai. 
zia zaw a chun le Bell hin gunchu tak a semto zel leh sin zel in a buaipi zawm zing 
a hi. A tawp in hawitak a kiho theina Telefawn chu March ni 6, 1876 kum in mat 
masak pen a hi. 

Kiho masa pente chu— Bell chunna a seppite khat pindan chuam a um chu 
fawn a chun Watson zia lam a hung in ka mamaw hi’ ti in a ki ho thei tau. Chawm 
khat zaw in Bell Telefawn kompani ti’n min vua a hi. Zia Bell Telefawn Kompani 
chu hun sawtdeu nung in AT&T tiah sankit a hi. AT&T chu Amerikan Telefawn & 
Telegraph tina a hi. 

Chun Bell Telefawn Kawmpani ma hin tu lai a Mawbail fawn ti chu fawn 
puak vel vel thei hi 1924 kum ah a siam daw a la hi tai. Zia Mawbail fawn hi New 
York Pulis te’n a car ua zia kum a chun ahun bul uh a hi tai. 

A til a chun Telefawn hi hunkhat a mi tampi kiho thei lo a hi. Khatvei thu a 
mi tampi kihona ding in eksichenzi (exchange) ti chu kisantuana hi 1877 kum in 
siam dawk a la hi tai. 

Telefawn um ziak a hin India gam a pat tuipi khel ah chengte etsakna Amerika 
a hilo leh Japan chu leh khawvel ah mi zawsia fawn a nei uh leh kiho pi thei a hi 
zing hi. Khawvel pumpi a sumdawngte, gam khat leh gam dang ah vaihawm tute, 
leh a dang dangte hin telefawn um ziak a hin lawkna, chamnate leh hindan chuam te 
ki hettua thei hi fawn um ziak a hi. 

India gamsung ziang in le rel gari nini nithum a h’em chiana chu Telefawn 
in i dawi hun hun a kiho thei a hi. Lekha sim a gam chuam a um, nasepna neite, 
damlo ki etsakte chu leh sumdawngte a ding in fawn hi umlo hita leh bang gualin a 
haksa ta diam. 

Khawsung ziang in le i lawite a hi lo leh i chanaute tawh thu kingang kihet 
tua pawimawte hi telefawn in bailam tak a kiho thei a hi. Kipakna a hi lo leh 
vangsiatna thu le bukim tak ah kihet tua ziang theina chu fawn ma hi a hi. 


SINNA 


A. Dawnhuna chawm: 

1. Mun gamla umte taw kiho theina bang a h’em ? 

2. Mi’n fawn ei hun bawl leh a masa pen a bang gen ding a h’em ? 

3. Telefawn hun siamdawk pa min bang a h’em ? 

4. Bell kithuapitu min bang a h’em ? 

5. Maw bail fawn bangtik kum ah siam a hi ta’m ? 

6. Eksichenji hi bangtik kum a siamdaw a h’em ? 

AW. Dawnhuna sau : 

(a) Thil siamdaw lak a hin mi nautang in bang a phatchuampi pen em ? 
(aw) Fawn nambar diklo i bawl khak le bang gen di a h’em ? 

(b) Fawn bawl na bang gual ahpau ding a h’em ? 

(ch) Bell hi bang atia Fawn siamdawktu hung hi a h’em ? 

(d) Fawn ah kiho masapente kihonaji kin ? 

(e) Mawbail Fawn hi khawitak Pulis te’n a mang masapen uh em ? 

(f) Bang tik kum ah Fawn hi siamdawk a hi em ? 

(g) Fawn hi khawsung ah bang gual ah phachuam a h em ? 
(ng) India gamsung ah kuate hin a phatchuam pi diak uh em ? 

(h) AT&T hi a kodaw sau bang a h’em ? 


B. A awng te sudim in : 

(i) Bell leh.hin Fawn a siamdawk gel ui. 

(ii) .mun ah a thil siamdawk ziklut ding in Bell a chia hi. 

(iii) .Fawn siamdawk chu Bell.Kawmpani a hi. 

(iv) A til a chun telefawn hi.in.kiho thei lo a hi. 

(v) Fawn mang in gam chuam etsakna.leh.le ho thei a 


hi. 

(vi) Gam.a umte Fawn ah ki ho thei a hi. 

(vii) .ziang in le thu kingang kihet tuana a phai. 













Zillai - 5 


JESU KRIST 


Kristiante gin dan in Jesu Krist hi Pathian chapa changkhat neisun a hi. Jesu 
hi lei a mihingte sung ah khawvel a mite gual ah piansak ahi. Pathian lemguat gual 
a nungak thiangtho Man sung ah hung kizil a pawsal ding ah guat lehhiatsak Joseph 
a hi. Joseph chun Mari chu Nazareth a kipat David khawpl Bethlehem a chia pi hi. 
Chun Bethlehem mun ah chun a hung piang a, gan ankuang sung ah sial a hi, ti zik 
a hi. 

Jesu’n hiti hin a gen hi — “Khawvel a hin mipha kuama a um puai. Sualna 
dim ngawn a hiu. Ka kiang ah hung unla la gitlo nau ngai dam piaking ka. Kei ma’n 
ka hun hepi gual in la melmate hepi un la, a phatna ding uh bawl un. Chutichun, 
Pathian in le nang sukkhialna hun ngaidam in a. Mipha chun lungthims gobawm 
pha a pat chun thil pha a hun suadawk sek hi. Huaihapna lak ah chun ching thei ta 
un; nei leh lam mai hi mihiam dampi ei puai. Migentheite leh liangvaite musit kin 
la, panpi zaw’n. Chutichun Pathian in le nangma hun lungsiat leh hun panpi ding a hi.” 

Jesu Krist hin a thuhilte hi lei ah a len sung hin a sem zo to pek hi. Mi gen 
theite kinepna thu hing a gen ah, a ziltil sek hi. Thutak leh tawm tak ah hinkhua a 
mat ziak leh thilmak tamtak a bawl hin Pathian cha ngei a hi ti a etsak hi. 

A thilmak bawl khenkhatte — Kana khua kichenna gual vakna a chun Uain 
a hung tasam ta. A Nu Mari chun tuanvaite chu Jesu gen gual gual a hi ding in a hi) 
ta, Jesu chun tuanvaite chu suang-tuibel paguk chu tui a sun dim sak a, tui chu Uain 
a suasak hi. Zia hi Jesu thilmak bawl masak pen a hi. Mipi sangnga gilkial te haw 
chu Vaithum panga leh sanga pani chu a malsawm a, a va set ua a nek zaw un a val 
a um nalai hi. Jaira chanu neisun kum 12 (sawmleh pani)mi a la thita chu Jesu’n a 
hinsak kit hi. Lazar than a vuisa a la um tasa chule a kaitho kit hi. Thigawpi leh 
huipi hattak hung hang lai chule a vauthip hi. 

Zia gual a migenthei liangvaite a panpi ziak leh thilmak tamtak a bawl ziak 
hin a ni a ni’n Jesu ging leh a nung zui a pung deu deu hi. 

A langkhat lam a chun, thiampu lalte le vaihawmte chun Jesu chu a mat thei 
na ding una chang gu pan tau a. A ziak chu Jesu thuhilte leh thilmak tamtak a bawl 
tehin mi tamtak in a hun ging tau a ziagual ah hin um zing leh a mau mi leh sa ding 
umlo ding ahi ti a lau ziak un a suk manthai guat uh a hi. 

Jesu nung zui sawm leh pani lak ah Juda Iskariot chun dangka a hun negu, 
Jesu chu man ding in thiampu lalte, vaihawmte leh mipite hun pui in Jesu chu a 
hung matsak tai. Chun Jesu chu vaihawmtu ma in a dinsak ua, a chungthu a gen ua, 
hima leh Jesu thiamlona leh mav/na a mu puau. A tawp in Jesu chung in mawna 
mulo match, mipi lung hawl ziak in, mipite dawi dan gual in Kross ah khetden ding 
in, vaihawmtu chun a pedavvk tai. Jesu Krist chu a ma mawna um lo in Kross ah 
chun a khenden tau zia ni chu Ziltawpni (Simhaini) a hia, khawvel pumpi Kristian 
zosia’n zia ni hi ‘Gut Faraidai’ ti chu Ziltawpni pha ti in a nil zing ui 

Jesu Krist hin a gawtte, a mante chu leh a eng hote chungin kamsia a sua 
pua, Pathian kiang in, a thil bawl uh hi a het lo ziak uh a hi, ngai dam in, ti in a dawt 
piak zawi. 


SINNA 

A. Dawnhuna chawm : 

(a) Jesu Krist kua a h’em ? 

(aw)Jesu Nu leh Pa kua a h’em ? 

(b) Khawitak gam ah piang a h’em ? 

(eh) Jesu a pian ah, bang sung ah a sial uh em ? 

(d) Nung zui bang zat a nei em ? 

(e) Jesu matsak pa min bang a h’em ? 

(f) Vaithum panga leh sanga pani a khan mi bang zat a vak em ? 

(g) Juda Iskariot khan bang ziak ah Jesu a matsak a h’em ? 

(ng) Jesu banggual a thi a h’em ? 

(h) Bang ni Jesu a thi em ? 

AW. Dawnhuna sau : 

1. Jesu Krist hi banggual in a hung piang em ? 

2. Jesu’n mi zosia hi bang gual a hi a ti em ? 

3. La melmate bang law in a ti em ? 

4. Jesun miliangvaite bang bawl piak in a ti em ? 

5. Jesu hi Pathian cha a hi ngei hi ti hi bang ti in la hethei em ? 

6. A thilmak bawl masak pen bang a h’em ? 

7. Chapang kum 12 numei kha kua cha a h’em ? Jesu’n bang a law em ? 

8. Jesu’n a mante leh gawtte chung in bang a gen em ? 

B. A awng sudim in : 

(i) Mari hi nungak.a hi. 

(ii) Joseph in a zi chu.a pat.Bethlehem lam in a chiapi hi. 

(iii) Mipha chun.a suadawk sek hi. 

(iv) Kana khua suang-tuibel.Uain a suak hi. 

(v) .than sung a vuisa, Jesu’n a kaitho hi. 

(vi) Vaihawmtu in Jesu.a mu puai. 

(vii) Jesu chu.a chun a khenden tau. 

(viii) Jesu chu.thi a hi. 












Zillai - 6 


NAUPANG PI IA 


Naupang pha umdan thiam leh miza thiamte chu Nu leh Pa kipakna leh 
chawldam na ahiu. Mi um chan hawi leh kamthiam naupang chun mi lungsiatna leh 
dawisakna a chang sek ui. Umchan hawileh kamthiam hi a man um ei pua a hinl ah, 
a mang tute a ding in vangphatna a hi zawi. Mi’n thil ei bawlpiak a hi lou leh thil ei 
piak chu ‘Kakipak hi’ ti ding a hi. Chun naupang a sang ah lian zaw leh Nu leh Pate 
a sak ding dawl ava houte chu naupang pil leh mi lungsiatna a law sek ui. Naupang 
umchan hawi leh kamthiamte chu Nute leh Pate’n milak in a ki-atpi sek ui. 

Naupang um chan helo leh gen ngailote chun Nu leh Pa za chatna a tuak sak 
sek ui. Kipakna chang helo leh a sang ah lian zawte dawng ma ho ziang naupang 
chu mi lungsiatna a dawng tawm hi. Mi Inn ah chia phat leh mi lupna pindan ah lut 
ziang, kichut hiat hiat gawlo chu leh ningkawm ningkal ah taivel leh khawivel ziang 
sekte chu mi’n lungsiatna a nei puau. 

Naupang pawsal khat, Lumlal kiti a um a, a ma hi um chan helo leh thumang 
lo naupang a hi. A sang ah lian zaw te’n sawlna a nei ua leh le, ‘Ka utpuai’ timi a hi. 
A ma hi khawsung Nute leh Pate’n le a chate tawh kihel khawm ziang ding le a phal 
lo uh a hi. A ziak chu, a umchan hawilo hi chate’n a zui khak ding uh a dawilo ziak 
uh a hi. Nikhat chu mi Inn ah a chia, kelkawt kikhak chu a Inn neite kolo in a chung 
ah kal in a lut a, thei a lo ah, Innsung ah chun a lut leh 

Inn neinu : Lumlal bangti hung lut lahia mawh, kelkawt kikhak a hi ngal ah, 
mi le kou di kawm! 


Lumlal 

Inn neinu 
Lumlal 
Inn neinu 
Lumlal 
Inn neinu 


(Kiphatlam thu le genlo leh, Henu le tidiaklo in) Ka lawipa a um 
em? (Ti in pindan sung ah a lunhen gaw ngal a). 

Lumlal hung in la ziatak ah hin hung kichu.... Bang ding lati a he’m ? 
Bazar ah chiapi di. 

Bang chaw di ? 

Bangma.Mawk chia di. 

Lumlal munkhat ah chun le kichu hiat hiat tang aw. Hei’ zia khah va 
khawi kih, la lawipa lekhasim a hia hung man puan-a. 


A zing ah chun, Bawilun chuh zia Inn ma ah chun a vachia. Kelkawt ah pat chun, 
‘Nu kawt ei hung hawn-u’ ti in ako ah — 


Inn neinu : Bawilun lah’em? ti in kawt a va hawnpiak ah. 
Bawitun : Nu ka lawipa aum em? Lekhasim a hi em le? 

Inn neinu : A sim zaw pan a hi. 

Inn neinu clmpa : Nu, Bawilun a h’em? (Pindan sung a pat chun ahun dawng a) 
Im neinu : A hi ei, hung pavvt in la hung kihel pi in aw. Keima’ n la thingpi ding uh 
hun siampiak ingka. 

Bawilun : Lekha la simsuak vang ta em? i ek zamna ding uh a naita, hapan gelgel 
hiti aw. 

Inn neinu : Bawite hung u le, thingpi dawn ta hitiu. Bawi lun zia hi nang a ding. 
Bawilun : Nu kipak a um na-e. Nekthei Ie pang nalai set! 


Thingpi a dawnzaw’n, chawmkhat zaw in Bawilun in a lawipa kiang ah, kilekit ta 
ding ah a gen zaw in, Inn neinu huansung ah um kiang ah chun — 


Bawilun : Nu chiakit tang ka, ka Nute ala lungkham kha’n nau. Mangpha. 
Inn neinu : Mangpha, hungklt zel in aw, Bawilun. 


SINNA 

A. 1) Bang gual naupang i hi leh i nu le pa kipak thei a h’em ? 

2) Bang gual ah mi dawisakna chan ding a h’em ? 

3) Umchan hawi leh kamthiamte bang a chang uh em ? 

4) Mi’n thil ei piak leh bang gen ding a h’em ? 

5) Naupang mi za dan thiam te’n bang a chang uh em ? 

6) Naupang gen ngailote nu leh pa chun bang a tuak sek em ? 

7) Bang gual naupangte chu mi’n lungsiat lo a h’em ? 

8) Bawilun hi bang gual naupang a h’em ? 

9) Lumlal hi naupang pha a hi em ? 

B. A awng te sudim in : 

(a) Naupang.thiam chu nu leh pate.na a hi. 

(b) Naupang um chan hawlte chun mi.a dawng hi. 

(c) Ka kipak hi’ ti hi a.um ei puai. 

(d) Naupang um chan helo chu nu leh pate.a hi. 

(e) Lumlal hi umchan _ leh _ lo naupang a hi. 

(0 Boilun hi.pha a hi. 

(g) Lumlal, bangti hung.la hi em ? 

C. A dik le(7) a diklo (X): 

(i) Naupang umchan helo mi’n a lungsiat ui. 

(ii) Ka kipak hi’ ti hi aman um ei puai. 

(iii) Bawilun naupang pha a hi. 

(iv) Lumlal hi mi thumang a hi. 

(v) Mi Inn ah lelawt lo ding a hi. 










Zillai - 7 


“KA KIPAK HI” 


Entia! Ngaitia - 
Nausen haimawl lahi lai in, 
Haksatna tamtak tuak in, 

A haksat nau’h hemil in, 

Ngakla in ahun enkawl ui; 

Ka kipak hi ti’n. 

Entia! Ngaitia- 
A angsung ua 
La hung seilian a, 

A etkawl nau’h hezing in; 
Khatvei bek kamsua in, 

“Ka kipak hi” ti’n 

Ngaitia! Ngaitia - 
A lungsiat nau a lian hi, 

Thil dang sang in 1-e. 

A kipak nau leh lung gim nau 
Nang chung ah um hi; 

“Ka kipah hi” ti’n. 

Ngaitia! Ngaitia - 
A hung khawtua nau, 

Lung gimna mitthi la hi em? 
Hethei ah a urn lai un, 
“Kakipakhi”ti’n; 

Khatvei mel tai sak in. 


Songlianthang Vaiphei 

SINNA 


A. 1. Kua kiang ah’ka kipak hi’ti ding a hi em? 

2. Bang et ding a h’em? 

3. Bang ngai ding a h’em? 

4. Nausen etkawlna a hin bang tuak in a um em? 

5. Kua’n a hun enkawl em? 

6. Kliawi mun a hung seilian la hi em? 

7. Bang gual in la Nu leh Pa te’n a hung lungsiat uh em? 

8. Nu le Pa kipakna bang a h’em? 

9. A damlai ua bang gen ding a h’em? 

AW. A kodaw kibang kawk sak in: 


1 

2 

haimawl 

khanglian, piting 

hemil 

kipak 

enkawl 

khawhe nai lo 

seilian 

he ta lo 

kamsua 

dawn, ching 

khawtua 

kam a gen ding 

taih 

ngaisak 



Zillai - 8 


ABRAHAM LINCOLN 


Abraham Lincoln hi Americate President minthang mama khat a hi. A Pa hi 
Lo bawl mi a hia, Innsung haksa ah hung piang a hi. Lincoln hi 1809 kum in Kentucky 
mun in a piang a, neucha a hi lai in a Nu in a thisan ahi. A chenna mun uh Kentucky 
a pat chun, Lincoln hi kum 8 bep a hi in Indiana mun in a pemlut ui. Ziatak mun ah 
hin thing Inn in a cheng ui. 

Lincoln hin a Pa Lo nasepna hi kithuapi kawm zing in lekha simna ding phat 
a khendawk thei hi. Lincoln leh a suapi nu chu lekhasim ding in a ziltil tu Inn chan 
chu keng in a chia sek ui. 

A hung pitin in, Lincoln hi sumdawnna lawng ah nasem in a hung pang ta. 
Zia sum dawngna lawng ah nasepna ziak ah hin New Oceans gam, Mississipi lui 
kam ah um mun chu a hung tung a. New Oceans mun ah hin Negro suak umte 
dinmun chu ahun mu in a lungsiat ma ma ziang a. Zialai ah chun, mi hausate chun 
Negrote chu gan cha gual in a dawi dawi uh a chawk ziang sek uh a hi. Negrote chu 
a pu teu in a sawisak nau leh mihiam gual ah etkawl a hilo dan uh hi Lincoln hin a 
puaknat pi hi. Ziatak mun ah a thil mute hi dodal leh subei ding in lunggelna a nei 
tai. 


1837 kum in Lincoln hi dan thu (Law) a hun simzaw in Ukil in a hung pang 
tai. Ukil ah a hung pang a hin le nunnem tak leh thutak in na a sem hi. Thutak ah 
nasem a hi ziak in mite chun ‘Abe mi thutak pa’ ti in a hiau, a hi lo leh a ko ui. 1846 
kum in Lincoln hi Illinois Legislative kawnsil in a hung pang a, chu leh U.S. Congress 
ah le member a hung hitai. 1860 kum in Republican Party min in America President 
ding kitelna ah chun a hung ding a, chun teltin le a hung hitai. 

Zia hun lai ah chun, America gam ah hin Negro suak dinmun hi nasatak in 
buaipi in a um hi. America gamsung ah simlam gam bungte chun Negro suakte hi 
zalenna piak a nuam puau. A ziak chu a Pat-lei ua nasem ding ah a dawi ziak un. A 
hin lah, mallam gambug ah umte chun zalensak a nuam ui. Lincoln ngei hin le suak 
um chu a dodal zing a. Gamsung khat a. munkhat ah mite chu suak-nam, munkhat 
ah zalen namte hi um thei pua’n a ti in Lincoln hin a gen zing sek hi. Zia ngaidan 
kituak lo ziak ah hin gambug kigawmkhawm (United) State a pat bin gam khenkhat 
pampet dawi a umtau. 

1861 kum in Negrote hi suak hi zing uh hen ti dawi pawl leh dawilo pawl 
gamte chu a hung kido pan tau a hi. Kum 4 sung a hung kido zaw un suak nam um 
dodal gamte chun a um dawi gamte chu a hun zo tau. 

Negro nam hi suak hina a pat chun zalenna a hun mu tau. Kidona kichai zaw 
in kum 1865 April 13 ni hin, Lincoln, a zi chuleh lawi upa dang in drama a etlai un 
drama ah pang pawsal ‘khat Boot chun Lincoln chu thakhat pi in meithal in a hun 
Rap ta. Kap ah a um ni ni(2) zaw in Lincoln chu April 15,1865 zingkal in a thi tai. 
Lincoln hi thi tama leh tuni chan in a min hi hetzing a hi. 


SINNA 


A. Dawnhuna chawm : 

1. Abraham Lincoln hi kua a h’em ? 

2. Lincoln pa hi bang sem a h’em? 

3. Lincoln hi bang tik kum ah piang a h’em ? 

4. Mississipi luigam ah gam um kha bang a h’em ? 

5. Lincoln hin bang tik kum in Danthu a zo em? 

6. Bangtik kum in Lincoln hi America President a kai em? 

7. Suaf-kawl dawi leh dawi lo pawl kum bang zat a kido uh em? 

8. Lincoln hi khawitak mun ah a hun kap uh a h’em? 

9. Lincoln hi kua’n ahun kap a h’em? 

10. Bangtik ah thi a h’em? 

B. Dawnhuna saw: 

a. Lincolnte Innsung chanchin zik in. 

b. Lincoln hin bang gual in lekha a hun simem ? 

c. New Ocean gam hi bang ziak ah Lincoln hung tung a h’em? 

d. Zia hunlai ah Negro te dinmun zikin. 

e. Lincoln hi bangziak ah mite’n ‘Abe mithudik pa’ a tiu’h a h’em? 

f. Bang ziak ah 1861 kum ah America mipi te kido a hiu em? 




Zillai - 9 


INDIA GAM 


India gam hi mallam pang in tang sangpen umna mun Himalaya tangdung a 
um a, simlam in India tuisuagiat a um hi. I gam uh India hi khawvel ah gam hawi 
pen khat a hi. India gamsung ah hin lui thiangtho Ganga, Luithupi Indus chu leh 
buaina lui Bramuptra a luang hi. India gam dung leh vai ah lui lian leh a neu tamtak 
a luang hi. India gam hi khawvel ah lei hawina gam in le a pang hi. 

Lei lim zikna map en lechin, India gam hi mallam ah Jammu & Kashmir a 
um a, simlam in Kanyakumari a um hi. Ziamun tegel ki gamlat dan hi Kilometre 
3,200 vai a hi. Chun, sua lam pen ion Arunachal Pradesh gamsung a um, tumlam 
pen in Gujarat a um hi. A ki gamlat dan chu Kilometre 3,000 vai a hi. India hin gam 
dang tawh gamgi Kilometre 15,200 ah sau a nei hi. Chuleh tuipi gamgi Kilometre 
6,100 a nei hi. A let lam in khawvel pumpi ah a sagi(7) na a hi. 

India gamsung hin, thialkal pani(2) a um hi. Andaman & Nicober chu leh 
Lakshadweep. Andaman leh Nicober thialkal hi thialkal 293 a um hi. Thialkal zosia 
ah hin mi a cheng puai. Mallam sia chu Andaman a hia chu leh simlam sia chu 
Niocober a kiti a hi. Lakshadweep thialkal hi thialkal 36 aum a, a hin lah thialkal 10 
bep ah chun mi a cheng bep hi. Lakshadweep thialkal ah hin gammang leh lui a umpuai. 

India mallam phaicham lian a pat sim-tumlam pang ah hin gam lian tak 
piaunel lei a um hi. Zia mun hi munkeu a hia, zia hi India sung ah ‘Thar Gamkeu’ ti 
a hi. Zia ‘Thar Gamkeu’ hi Aravali tangdung at chan huap Hiial a hi. Zia gamkeu hi 
Rajasthan gambung sung ah am a hi. Zia gamkeu huam a hi leh a sandan chu 
Kilometre 500 a hi, chuleh a vai letdan a hi leh Kilometre 200 a pat 300 kikal a hi. 
Zia Thar Gamkeu mun ah hin piaunel tang hiam chacha a um hi. Nipilai a sa mama 
ziang a chu leh piaunel huipi a hatten sek hi. Zia huipi hin Piaunel tane a hun 
siamdawk sek hi. Phalbi lai leh zan hi avawt sek mama a, sun a hileh a lum hi. 

Thar Gamkeu sung ah hin gua a zu vang ten ziang hi. Mun khenkhat haw 
chu a kum a kum ah gaw zu umlo a hi. Zia Thar Gamkeu sung ah hin, mun khenkhat 
ah chun, Tui, Thing, Hampa bep aum a, zia mun chu Oasis a kiti. Zia mun ah hin mi 
khenkhat a cheng ua, thaichi haw le a ching ua, chuleh gancha — Belam, Kel, 
Sangawngsau leh a dang dang le a vak ui. Zia Gamkeu mun ah hin chia lumlet na in 
Sangawngsau a kimangcha pen hi zia ziak ah hin Sangawngsau hi ‘Gamkeu lawng’ 

ti a hi. Sangawngsau hi an nelo, tui dawnlo ah a ni a ni um thei a hi. Chu leh piaunel 
sa chung in nuam tak in a chia thei hi. 


SINNA 


A. Dawnhu na chawm ; 

1. India gam hi simlam ah bang tawh gamgi a h’em ? 

2. India sung ah lui thiangtho min bang a h’em? 

3. India gamsung mallam leh simlam ki gamlat dan Kilometre bang zat a h’em? 

4. India gamsung ah thialkal bang zat a um em? 

5. Thar Gamkeu hi khawitak ah um a h’em? 

6. Thar Gamkeu sung ah hin gua a zu tarn em? 

7. Chia lumletna bang Sa a kimang em? 

B. Dawnhuna sau : 

i) Himalaya khawitak ah um a h’em? 

ii) India simlam leh mallam ah bang bang gam bung a um em? A ki gamlat 
dan Kilometre bang zat a h’em? 

iii) India gam hin gamdang tawh gamgi bang chan a nei em? 

iv) Lakshadweep thialkal ah hin thialkal bang zat a um em? Mihing bang zat 
in a cheng em? 

v) Thar Gamkeu in a huap sung zik in. 

vi) Oasis kiti na mun ah hin bang bang a um em? 

vii) Bang ziak ah Sangawngsau hi gamkeu lawng kiti a h’em? 

C. A awngte sudim in : 

a) Indus lui hi.a hi. 

b) Bramaputra lui hi.a hi. 


c) India tumlam pen gambung chu.a hi. 

d) India tuipi gamgi chu.a hi. 


e) Thar Gankeu hi .kilometre ah sau a hi. 

f) .Sa hi gamkeu mun ah kimang a hi. 









Zillai -10 


KIHELNA 


Bidhu hi pawl nga zillai chapang a hi. Bidhute khua ah chun Chaubhal kiti 
mi khat a um a, ama hi B.A. zou a hitai. Khawsung ah thil bawlna zawsia ah chun 
Chaubal hin a makaipi zing sek a, mite chunle a za uh a hi. Nitak khat dak li vel git 
ah hin. Chaubal chu Bidhu kiang in a hung a, zia hun ah chun Bidhu chu lekhasim 
lai a hia. 


Chaubhal 


Bawi Bidhu, lekhasim lahi em? 


Bidhu 

Chaubhal 

Bidhu 

Chaubal 

Bidhu 


Kahi ei, U hunglut in, khawilam phading lahi em? 

Inn ah hung kipan kahi. Tuni futbawl pek na chia ding ah kahung pa a hi. 

U, kei uh z ill ai te lekhasim ah um ding te’n kihelna kamat uh a dik a h’em? 
Bawipu, la gel khial hi. Zillai te hi lekha le sim ding kihel na le pan ding a hi. 
Kihe! ziak ah bang a phachuam em le ? 


Chaubal 


Hun zosia kihel le a pha pua, lekhasim le a pha puai. Aziak chu taksa 
hung chau thei a hi ban in damlo thei ahi. Taksa damtheina ding hi 
mizosia’n i bawl ding uh a hi. Lekha thiam mama ziang himaleh 
damtheilo mi chu a phatchuam na aum puai. Ahuntawk ah kihel ahi 
chun taksa a ding in a phai. Kihel ti hi taksa dam theina ding ah pawimaw 
khat a hi. Chun gel in, taksa dam tak ah a um chun lekha le tampi leh 
sawtpi simthei hilo maw? Simthei a hi. 


Bidhu : Taksa phatna ding, taksa suk zawi suk khak bawl ah le pha the) di kua. 


Chauba : A hithei hi, kihelna hin taksa a sukphat bep lo in thil phachuam dang le 
ei zilsak hi. Midang tawh i kihel phat leh dan gual lo ah kihel aum chun 
refree pa’n huisel a hung mut khum a kihelna chu chawl hiziang a hi. 
Zia hin i hinkhua hin dan ding ei zilsak a, bawlkhial na a pat ei tutang 
thei hi. Futbawl, Hockey ti te hin kituakna leh kithugual na ei zilsak 
hi. Aban in kihelna ah hin Team Captain chuleh Refree thu mattei ding 
a hi. Kihelna ilang te hi melma gual ah ngai to ding chuleh amau hatzaw 
taleu le lungnat lo ah a mau pachatna thu gen ding a hi. Zia haw a pat hi 

kihel mite hin sang ah lianzaw leh neu zawte ho dan a hiau. Zia um 
chan hete hin khantona lampi a siam ui. 

Bidhu : He U, kihel ziak in a phalo a um em? 

Chaubhal : La thil dawt chu dawt thei him a hi. Thil zosia a hun tawk a um chiat 
hi,a vaal chu phalo a hi. Kihelna le zia gual ma chu a hi. Lekhasim ding 
thut kei a nitum ah kihel ziang chu manna a hi. Lekha le simlo thei lo, 
kihel le kihello thei lo. a hin lah nasep phat le sep ding, lekha sim phat 
leh sim ding a hi zawi. 


Bidhu : La thugen te ziak in kakipak hi. Lekha le sim ding, kihel le kihel ding 
ti hi zillai khat in a het dingte ka hetai. Tuni futbawl pek ding hi le a 
huntawk bep in pang ding ka hi. 


SINNA 

A. 1. Bidhu pawl bang zat zillai a h’em ? 

2. Chaubhal bang zat simzo ahi ta’m? 

3. Khawitak ah chia ding ah kipa ahiu cm? 

4. Kihel phatchuam dan zik in. 

5. Kihel lo kei ah lelkha sim a pha em ? 

6. Nitum ah kihel hi a pha em? 

7. Banggual ah lekha sim leh kihel hi pawimaw a hi em? 

Aw. Adik zik in la sudim in: 

i) Chaubhal dak.vel in Bidhu kiang in a chia hi. (4/5) 

ii) Lekha bep sim zingziang hin taksa.thei hi. (su zawngkhal/su hat) 

iii) A hunbep ah kihel chu taksa.a hi. (phatlona/phatna) 

iv) Refree thu mat ding hi kihelte a ding in.a hi. (hilo/hilo theilo) 

v) Lekha sim.kihel lo theilo. (lo thei/lo theilo) 

vi) Nasep zosia hi a.sepding a hi. (hunbep/a val) 









Zillai -11 


PHUBA LA 


Thing lianpi khat leklam ah chun Va-ak nupan in a bu a siau a. Zia Va-ak 
nupante hi nuam tak in kibuaina umlo in acheng ui. Va-ak pi chun a tui pani bepa 
tha. Nikhat chun Va-akte chu ann hawl ah a chia kal un bang hem khat in a tui chuh 
a la nezo ta. Va-ak nupante chun zia ni chu lungkham tak in a mang ui. Va-ak pi 
chun a tui pani ma a thakit a. 

Va-ak pi chun a chal kiang ah chun “Keima tu a pat hin ka tuite hi awp zing 
ding kahi tai, nangma’n ann neukhat khat eipuak sek in aw” a tia. 


Va-ak chal : La tui awp ah um ziang thei ei pua. A hin lah i bu sung ah gucha 
hunglut kha tuban i hetsak tak lo ding a hi. 

Va-akpi : Ka tuite hi nekzaw sak kit ding la ti a h’em? hetlo gucha kiang ah 
chun bang ti hetsak di? 


Va-ak chal 


Gamlapi nutsia ding hilo, i bu a pat nai cha um hitin gucha chu bang 
gual ah a hung em engu hiti. Gucha chu man hitin gawtna pia hiti aw. 


Va-akpi 


: A phai, kenle i tui ei nekpiak tu chu bang ka h’ein ki etsak ka. 


A zing ah chun a kiho gual un gamla chia talo in a bu nai thingkung khat ah 
chun a um ua, a ngak tau. 


Gucha chu Va-akte nupan in gawtna a piak thei uh a la hi ta pua. Zia thingkung 
bul kawhawm ah chun Gui lianpi, a mel ziang ah le lau um khat a hung pawt ta, 
thingkung ah chun Va-ak bu lam zuan ah chun a kalto tai. Va-ak nupante chu etmai 
tilo bangma bawl thei a nei puau. Zia Gui chun Va-akte bu chu a susia, a tui uh chu 
Ie a sugawp a, a ne tai. Gui chun a nekzaw phat in a hung kumtha, a kua ah chun a 
lut tai. 


Va-ak pi chu ka the! tawp ah a ka zaw in lungna tak in Va-akchal kaing ah 
chun hin a gen tai — “Ei tegel hi zia thing ah hin bang ti um ding la ti a h’em? Nang 
pawsal hilo la hia hem? Lungthim khat gel in la zia Gui hi chiadaw sak in, a hilo leh 
mi gawi inla tha sak in” a tia. 

Va-ak chal : Adik hi, kei pawsal kahi, ka cha 

te that tu chu ama bawl gual ah ken le phuba lading kahi. 

Zia a gen zaw ah chun Va-ak chal chu a lengdawk ngal tai. Zia mun ah kipat 
chun gamla beklo in Pukhri pakhat ah chun leng chanu a lawite tawh kizap leh kidai 
in a um ua. Pukhri pam ah chun Sana hawitak ah siam Khi khat a um hi. Va-ak chal 
in zia khivui chu a mu phat in a kipak ma ma ziang tai. A ma chu khivui kiang ah 
chun aleng nai suk a, a aw neisun in Ak-ak ti in a ham tai. Mi te zosia chun a en tau 
a, mite zosia chun ama chu a muchiat tau ti a hiat phat in Sana khivui chu a muk ah 
pet in a lenpi tai. Leng suakte cliun “Va-ak in khi a tawk tai” ti kiko kawm in a del 
tau. 

Va-ak chun khivui chu Gui kawhawm kiang ah chun a kawi a, Leng suakte 
hung tun chu a ngak tai. “Va-ak kha zia hin a um tai” ti kawm in mite chu ahung tai 
ua. Khenkhat in “A muk ah a pe kit masang in lei-tum in sepun la naw leng un” ti in 
a hung kiko ua. Himaleh mite chu kaw hawm a hung tun masang un Va-ak chun khi 
chud a chutel gam tai. Khichang khenkhat chu Gui kawhawm kiang ah chun a 
kiakthak hi, khenkhat chu Gui kawhawm sung ah chun a kelut tai. Leng suakte chun 
khichang zakte chu khat khat in aluak tau. Thinghawm sung ah khichang vak ladawk 
kau a tiu leh Gui chuh a mu tau. Gui chun a lu a hun tung a, a hung si-ta. Leng suakte 
khat chun mawl in Gui luchang chu a hun khengawp ta. Gui chu a thi ngal tai. Leng 
suakte chun Sana khivui chu chawi in a chia tau. Zia ni ah kipat chun Va-ak nupante 
chu dodaltu um talo in a cheng zing tau. 


SINNA 

A. 1 . Va-akte nupan khawi ah a cheng uh em? 

2. Kua n a tui uh a guk piak em? 

3. Khawitak mun ah Va-akte nupan in gucha a chang uh em? 

4. Gucha chu a mu phat un phuba a la ziang uh em? 

5. Sana khivui kha Va-ak chal khan khawi mun ah a kawi em? 

6. Gui kha bang gual in a thi em? 

Aw. A dik gen inla a awng te sudim in : 

(Susia, Gawtna, Nekzaw, Naicha, Pawsal) 

i) Ka tui te hi.sak kit ding lati a h’em? 

ii) Gucha chu man hitin.pia hiti aw. 

iii) Va-akte chu a buk ah pat.um in gucha chu a chang tau. 

iv) Gui chun Va-ak bu chu a.tai. 

v) Nang.hilo lahia hem? 








Zillai -12 


MEN GCIIA PIANGTHAK 

Mengcha upa thim ta khat chu Sazu nek ding ainan zo tapuai. Hiti gual in a 
gel ta-“Sazu ne leng le, ne lo leng le ka hing tho hi. A hinlah ka nek leh vang 
lungthim a nuam hi. Awlcha cha ka gep leh le lah Sazu tai hatzaw nana na chun ei 
mu phat uh leh a taimang sek tau a. Piangthak ah ka umchun Sazu neukhat bek 
bailam tak ah mathei ingka tin, piangthak gual ah ka um lo chun Sazu ne talo ding 
kahi”. Ziachu gel kawm kawm in kawmla rawng puanchual ah kivan in, chuleh 
sakhau khaithaw a muk kaichip thei khat tawh khichang lum ki aw in thingbul khat 
ah kichu in, “Ka suapi, ka unaute, ka suapi, ka unau te” ti in a um tai. 

Zia khua’h Sazupi khat chun Mengcha piangthak chu maksa in a enzing hi. 
Gamla deu ah pat in hiti hin Mengcha chuh a dawng tai. “Hepu bang bawl lahi em? 
Pathian ho nalai la h’em?” 

Mangcha piangthak : Sazupi hilo la h’em? Ka kiang ei hung nai in, a 
piangthak kahi tai, Sazu ka ngawlna hile sawtpi a hitai. Ka naupang lai a Sazu 
kalanekna pap ngaidam a hina ding in Pathian min tangkopi ah um kahi tai. 
Pianthakna lampi bep ah hin khawvel ah chamna um a hi. Hung in, nang le hung 
pang in Pathian awi khel ah nuam a um puai. 

Sazupi: Pathian awi vang a phai, a hin lah Pupu vang ka gin gcha puai. 

Mengcha piangthak : Ginglel kin, ziahaw chu gen ngai le ei puai Hare Kris, 
Hare Kris- Kris min la zing un. 

Sazupi chu lau kawm kawm in Mengcha piangthak kiang ah chun a chia nai 
tai. Mengcha piangthak chun a mitsik cha’n le a en puai. Nisin in, Mengcha piangthak 
chu zia thingbul ah chun lai ho in aumzing tai. Sazupi chun a chate zosia ahung pui 
a, a kiang ah chun a hung kihelpi hi. Mengcha piangthak, Sazu kinek nuamlo sak 
chu a gingcha tau. Sazupi chun Mengcha piangthak chu a dawng tai, Hepu, ka bawn 
un lai ho ding in ei khum ta’n, ama gindan chu zui tangkau”. 

Mengcha piangthak chun hiti hin a dawnhu tai, “Sazupi, la leng ua pianthak 
na sakhua’h la um ding uh chu a phai, ahinlah zia hi thil bailam ahipuai, piangthak 
tasa sazute chun piangthaklo te kigawppi thei taklo ahi. Chuleh piangthak ah pathian 
min lam tasa te chu munchuam ah kawi ing katin pathian ho dan le la ka ziltil ding 
ahi. Aphai, la leng ua pianthakna sakhua zui tangkau latiu’h chu ut tangka. Kei lawi 
upa hina in la leng un min khumna nei ta hitiu. Tuni ah pat hin ‘Hepu’ ti talo in 
‘Guruji’ ei tita un. Zing ah pat in nikhat leh mi khat khat in min khumna chu bawlpiak 

tang ka. Kisilthiang un la nikhat leh mi khat hung ta un. Hare Kris, Hare Kris...” 

Sazu te chun Mengcha piangthak chu a gingcha tau a, nikhat leh sazu khat 
zel chu a saw! tau. Sazu hungte chu Mengcha piangthak chun ala man in a nesek hi. 
“Zia gam ah sazu te a tui nalawm lawm e Hare Kris, Hare Kris” ti in nicheng leh 
sazu hung ding chu ngak in a um sek hi. 

Zia gam ah chun sazu a chat tak ziak in Sazupi chu a hung tai. Sazupi chun 
hili hin a dawng tai- “Guruji, ka min la khum masang in, ka U ka nau, ka suapi ka 
sang gamte khawitak ah um ahiu em ei hil in la, a mau tawh kiho tadi ingkau”. 

Mengcha piangthak chun, zia sazu hi a thugen dan a zat chuam hi, taimang 
ziang kha’n a ti in a khut ah chun a vak man a , “Sazupi la gen a dik hi, la U la nau, 
la suapi la sanggam umna ah chun nang hung sawl ding kahi- amau haw zawtna 
lampi ah chun nang le chia ta aw” tikawm in akam in a siamlut tai. 

Zia gual ah hin zia khawsung ah chun sazu khatcha le khek lo in Mengcha 
piangthak chun a nezo kei tai. 

SINNA 

A. 1. Mengcha tek khan banggual ah sazute mat ding dan a guanggal em? 

2. Mengcha piangthak khan banggual in lai a ho em? 

3. Sazu khan bangtidan ah Mengcha khah a ginchak thei a h’em? 

4. Mengcha piangthak khan banggual khawsung sazu te nezo thei a h’em? 

5. Mengcha piangthak chanchin chawmkim tak in zik in. 

Aw. A dik zen inla, a awngte hukdim in: 

a) Sazu nek leh le.ka hing tho hi. (Neklo leh le/ne tho in) 

aw)Keivang sazute ka.na a sawt ten tai. (nek/neklo) 

b) Ka.to chun sazu nek ding mulo ding kahi tai. (Chia/Piangthak) 

ch) Mengcha piangthak chu.ah chun lai ho in a um zing hi. (Inn/thigbul) 

B. Adik le ( ) a diklo le ( X) ti in zik in : 

i) Pianthakna lampi chu chia thei a hi, a hin la chia’n. 

ii) Pianthakna vang a phai, a hin la ka ut puai. 

iii) Ann ne’n a chuti lo chun va ding lahi. 

iv) Sazu nek theina ding in piang thak gual in a kisiam hi. 

v) Sazu pi a chia nai phat in Mengcha piangthak chun a nek nawptak luat ziak 
in a lem in le a en puai. 







Zillai -13 


AUSTRALIA GAM AH SA LAM DANG PAN I 


Kangaru leh Awpawsam hi Australia gam a sa zate huam panite a hiu. Zia sa 
pani te hin a tumpiu ah a cha puakna ding uh sakhau a nei gel ui. Kangaru sa min hi 
a hun sak pat tuanthu a um hi. Australia gam ah ahung lut thak te mi khat in zia sa hi 
a min bang a he’m tin a dawng a, zia pa chun Australia gam a hung thak pa pay chu 
a hetlo ziakin ‘Kangaru’ ti in a dawnhu a, zia chu ‘ka hepuai’ tina a hi. Gamdang mi 
hung pa chun zia sa chu Kangaru kiti ahi maw tiin ala tai. Zia ni a pat chun gamdangmi 
hi in Australia gam mi hita leh zia sa chu Kangaru ti in ko a hitai. 

Kangaru nunglam keng chu amalam keng sang in nasa tak in a sau zawi. A 
nunglam kengpani mai inle a ding thei hi, ha tai inle atai thei a, sau tak le a chawm 
thei hi. Kangaru hin thingna Iona ne in a hing hi. 

Kangaru no hi a pian til ah chun centimeter 272 bep in a sau hi. Apian phat 
phat leh zia Kangaru no neu cha chu anu tumpi sakhau ah chun alut sek hi. Kangaru 
pi tumpi sakhau sung ah chun nawi a um hi. Kangaru no chun tha tamtak sakhau 
sung ah nawi chu chep in a um hi. Thaguk lam zaw in a no chu ahung piling phat in 
tumpi sakhau a pat chun hung pawt in a nu nek gual in thingna Iona a hung nepan 
sek hi. zia dinmun tiang chu a hi phat leh a nu etkawlna pang lo inle a hing thei tai. 

Awpawsan hi le sa lamdang khat a hi. Zia hi sa neu cha a hi. Awpawsan sa hi 
a muk a pat a mei chan in centimeter sawmnga(50) vai bep ah sau a hi. A nung lam 
chu a ma lai Ti keng gual in a mang thei hi. Awpawsan sa hi a hun tamzaw thing 
chung ah um a hi. A danglam na khat chu a mei ah chun thing kawlchak in a chung 
anuai ah kipei velin aum thei hi. Chuleh a keng pali chu khut gual ah mang in annek 
le a thanuam ui. Awpawsan sa hin khauphe, vachatui, vachano, tanmam, chengkawl, 
thing-ga chuleh lung chichuam chuam a ne in a hing ui. 

Awpawsan no chu apian til ah chun a neu ah neu a hi. A no a hung plan pian 
uh le a nu tumpi sakhau ah chun lut in nawi um chu a chep ngal uh ahi. Thakhat vai 
zaw phatleh a no chu a nu tumpi sakhau ah pat chun apawt zaw zawt sek ui. A note 
chu a nu chung ah a hung kaldaw phatleh a nu chun amei a khawchang a, a note 
chun amei un anu mei chu a vialchak sek ui. Thathum vai zaw phatleh a pi kaituana 
panglo in ahing thei tau. 

SINNA 


A. A awngte sudim in : 

1.leh Awpawsam hi Australia gam sa lamdang pani a hi. 

2. Kangaru ti hi.tina a hi. 

3. Kangam nunglam keng a malam keng sang in a.zawi. 

4. Awpawsam in a.in thing a vialchak in a kipei vialziang thei hi 

5. Awpawsam no chu anu.ah chun lut in aum sek hi. 

Aw. A dik le ( ) a diklo ( X): 

i) Kangaru hi tumpi sakhau nei a hi. 

ii) Kihel hi taksa sukzawi na a hi. 

iii) Awpawsam in tumpi sakhau a nei puai. 

iv) Kangaru no cu centimeter thum(3) a 
hi. 

v) Kangam nunglam leh malam keng a kibang hi. 

B. Dawnhuna zik in : 

a) Kangaru ti hi banggual ah phuak a h’em? 

aw) Kangaru tawh Awpawsam tumpi sakhau hi bang ah a phachuam em? 

b) Awpawsam sa dang tawh a kibatlo na zik in. 

eh) Khawitak gam ah Kangaru tawh Awpawsam a kimu em? 








Zillai -14 


SA LEH NGA IN PAU ANEI UH EM ? 


Mihingte hin chu pay i nei ui. Thumal neucha cha in thugual a siamdawk hi. 
Zia thugualte hin lungthim ah i gelte a hun gen dawk sek hi. Sa leh Ngate ham hi a 
pau uh a he ta diam ti dawtna hi mi zawsia gel a hi. A thu ah chun Sa leh Ngate 
a’kiho thei ui, a hi lo leh Va-ak pau he a um ui a kiti sek hi. Zia zawsia hi thu kigen 
mai a hi. Sa leh Nga te hi mihing gual in pau a nei puau. Khat leh khat kiholim dit- 
del ti a um puai. A mau hi mihingte pau hil thiam thei le a um puai. 

Africa gam ah sa pil mama ziang khat Chimpanji kiti a um a, zawng lianchi 
a hi. Zia sa bin a lungthim uh gendaw theina awgit chuma chuam sawmni (20) vai a 
nei ui. Zia sate hi pau a hil ua leh neu khat khat vang a hethei ua, a hin lah mihing 
pau gual in vang a he zaw puau. 

Ei un Gam-Chawmmanai, Inn-Chawmmanai chuleh Kipi haw hi pau hethei 
in i gel ui. Zia vachate hi pau i hil chun thugual neucha cha vang mite bawldan 
entawn in a thawthei ui. Pau tampi a hethei kit puau. Ziaban ah chun a pau hiat uh 
chule a kodaw helo ahiu. Sa leh Ngate hi a hamdan uh neukhat khat sudanglam in a 
lunggel uh khenkhat vang a hamdawk thei ui. Akpi in ham chuamdeu ah aham leh 
ano te’n thil lau um aum hi, ti a hethei ui, Uicha hi ham in mei pek in, chuleh tual 
khuat in a lunggel uh neukhat a gendawk the! ui. Chun Thosi-Thovai te hi tawidan 
chuam leh lam thaw, ahiloleh hamdan chuani in a gel uh a sulang sek ui. Khuai in le 
ziagual ma chun khauizu/pakha zu umna a kigen thei ui. Sa leh Ngate hin hamdan 
in a lawite a kosek uh a hi. 

Leichung ah sate lak ah Chimpanzee a pil gual in tuisuagiat sung ah umte 
lek in le Dolphin nga hi a pil hi. Dolphin hi kiheldan chuam chuam le hilthei hia, 
chuleh mihing te paudan khcnkhal le a thawthei aum hi, i hi) chun. Hiziang lehle 
mihiam pau vang a thawthei puai. Ziagual ah hin Sa leh Nga te’n amau kihiattuana 
ding ham neukhat nei maleu mi gual ah kihona ding pau vang a nei puau. Chuleh, 
pau le a hesuak thei puau. Ziaziak chun, Sa leli Ngate hin pau kihona matthei mawng 
tumbil a nei puau. 

SINNA 


A. A dik le( A /) a diklo (X): 

a) Chimpanzee hin mihing pau a thawthei hi. 
aw) Kipi hi pau hilthei vacha in i gel ui. 

b) Sa leh Nga te pau khat aum puai. 
eh) Dolphin hi sanga lak ah pil pen ahi. 

d) I gam pumpi a ding in thial lap khat a um hi. 

Aw. Dawnhuna zik in. 

1. Sa leh Nga te hin banggual in a lunggel uh a sulang sek uh em? 

2. Sa leh Nga te’n mihiam pau a hethei uh em? 

3. Mihiam pau neukhat khat hethei sa khat, vacha khat chuleh sanga khat 
min zik in. 



Zillai -15 


KANHAI INN 

Sawrkar damlo-Inn ah nasem Kunjeshwar kit khat aum a. Nikhat chu khawpi 
pam ah khua leh veng te kive hen ti in ahung pawtdawk a, zia hun ah chun a neulai 
ah a lawipa Kanhai ahung geldawk a, Kanhai Inn chu azuan tai. Kawtkhak but ah 
numei khat ding amu. Zia numei hi Kunjeshwar zinu hitei ina ti in gel in hiti hin 
avak dawng hi. 

Bawinu, thilkhat vak dawng ingka. 

Numeinu : Bang ahi ta em? 

Kunjeshivar : Jiahi ka lawipa Kanhai Inn hilo a h’em? 

Numeinu : A hi, khawilam ah pat hung lahi em? 

Kunjeshwar : Imphal ah pat. 

Numeinu : Kua lahi em? 

Kunjeshwar : Kunjeshwar kahi, ka lawipa Kanhai aum em? Vak kimupi kanuam hi. 

Numeinu : Innsung ah aum hi, hung kodawk ingka, hunglut in. Numeinu 

Innsung a lutzaw chawmkhat zaw in Kanhai ahung pawtdawk a. 
Kanhai : Kalawipa Kunjeshwar hilo lahia mawh? Kahi ei. 

Kanhai : Hunglut in, khawilam ah pat lahi cm? Ginchaklo pi in lahung ziang 
a. Kimu Iona a sawtta e maw. Damlo hi-tang la um sam puau maw, 
nuam ngeiina. 

Kunjeshwar : Damlo hitan aum sam puai, ka pha nau. Keima Damlo-Inn in 

nasepna kanei hi. Zia khawmi te tawh ka holim sek ua, banggual 
ah Inn-cheng Lo-cheng a h’em ti henuam ah hung kahi. Amasa’n 
ka lawipa tawh holim phawt ingka ti in hunglut kahi. (Pawsal 
chapang gawng pani ahung pavvt ua). Pawsal chapang tegel hi 
nang cha a h’em? A gawng nau’h e, bangma la neksak lo a h’em? 
Kanhai : A hiu, ka chate a hiu. Nek leh chak vat ziak le ei pua, bang ziak a 
h’em ka hepuai, a mawk gawn ziang a hiu. Ahi, hawitakcha et- 
tuplo ziak hizaw khat a ta’m? Anuu in le nisin leh ann neukhat 
tawh malcha hing neukhat anek nawp ua leh neu’h henla, a neknawp 
lo ua leh hai uh hen ti’n akawi a, ahivang in mau’h in vatak in a 
nethei ui. Ka chate hi a dawidan tak ua umsak ka ut hi. Amau hi 
lekha hawitak cha lah ka simsak zo pua. Anu’n lah amau hi lekha 

Kunjeshwar 

Kanhai 

Kunjeshwar 

Kanhai 

Kunjeshwar 


Kanhai 


a sim nuam u leh, sim uh hen la, a sim nuam lo uh leh sim dau’h 
hen atii. Ahinlah lekha bek chawkpiak hiti katia lekha neukhat ka 
chawkpiak hi. Kenle bawipu te hi school akai uh leh kai uh henla. 
a kai lo uh leh kai dau’h hen ti in a lekha chawkpiak in ka piakdaw 
a hi. Amau le lekha sim ah a chia nawp ua leh chia, a chia nawplo 
ua leh hai a hiu. Kei uh tegel lah ka lo ua Rum khat nek ding 
ngaitua in ka chate ensui man talo, laut dandan un um un ti in ka 
kawi ziang uh a hi. 

Chapang te hi a lekhasim uh etpi a ngai hi, apawimaw pen chu a 
taksau hi a phatna ding uh ngaitua a ngai hi. Amau hi a nek ding 
dawl uh a neklo ziak uh hina. Nek butipg tak neksak un. 

Nek buting tichu bang a h’em? Ann khel ah bang aum em? 

Ann, Daal, Kawlbu, Allu, Sa leh Nga, Chi, Ghi-thau, thilhing lohing, 
tui, ziate hi annek chibukim kiti ahi. Taksa phatna ding in nikhat 
sung ah ziate hi nek ngai ahi. 

Ziate chu kala genkahwk puai, lawipa. Ann tawh, Nga kangawp 
tawh, Havai huan tawh, Kobl tawh, thei tawh inek leh ating ziang 
hi lo. 

Atmg hi ating hi. Bawng-nawi ah hin a bukim a um hi - a vat te chu 
ak- tu achang chang leh neksak hinle a phachuam hi. Sanete a ding 
in, Nga thasang ah sa nek, ak-tui nek a phai. Ann lampang chuh 
haisan ta hiti. La Inn hi tukvan khat le a um pua, huithiang hih le 
ann pawimaw gual ah pawimaw a hi. Tukvan huntawk hawng tei 
in. Zialo ban ah chun. Inn kimvel ah thil gite hi hawitak chan 
suthieng in. Ann nen butthak na hih le anai taluai. Gamladeu in 
siam in. Inn kiang ah thil gi a pat hin natna chuam chuam a pawt 
thei hi. Lawipa, lungna kin aw, zia khawsung Inn-chen lo-chen 
siamphat ding, taksa hawina ding tite haw hi keima mawpuakna 
kawi ahi dungzui in, nang ka lawipa nek leh chak chuleh Inn-chen 
Lo-chen a hawizawkna ding in neu khat kahun gen a hi. 

A phat zawkna ding ah lei gen bang a tia lungna ding ka h’em? 
Thilpha dawilo kua aum ah a h’em? Ka lawipa’n thu leigen zosia 
kahiai. Lagen zosia tuni apat hin bawlpan ngai ding kahi. 

SINNA 


1. Damthei leh taksa phatna ding ah bang bang nek a ngai em? 

2. Inn kimvel bang gual ah kawi ding a h’em? 

3. Mi’n thilpha eigen hi bang gual ah lak ding a h’em? 

4. Ann nek buting neklo ziaki n bang tiang ah taksa a sukha em? 

5. Inn kiang sukthiang lo in bang tuak thei a h em? 

6. Kanhai Inn-chen dan chawmkim tak in zik in. 



Zillai -16 


KUA LA H’EM 


Hung un, chia hitiu; 

Kei ka buai hi, 

Kei vang peilo 
Kei vang utlo. 

Hung un, chia hitiu; 

A la chiau in, 

A kit phat leh 

A ma deu hilo (Chia diaklo) 

Hung un zuan hitiu 
A ma’n gen ma leh, 

A ma ei et dan, 

A ma ei hodan 

Hung un chia hitiu; 

Kanei puai, Thiamlona, 

Kanei puai, Titlona, 

Kanei puai, Sualna. 

“Ka ko lai in; 

Ka kanthak lai in. 

Ka hekha puai tu’n, 

Kua la h’em”. 

- Songlianthang Vaiphei 


SINNA 


Dawnhuna zik in : 

1. Dan khatna leh nina hih kua gena h’em? 

2. Dan khatna leh nina gual nina apat gual lina chan hi kuate gen a h’em’; 

3. Dan thumna sung bang hun a gen ahi em? 

4. Dan lina hikuate gen a h’em? 

5. Dan ngana hi kua ala gen khum ahi diam? 




Zillai-17 


ARKIMIDIS 

Arkimidis hi Gris gam ah saintis minthang khat ahi. Nikhat chu Gris lengpa 
a hung a. kiang ah chun hiti hin ahung gen hir-Arkimidis ka hung hi thil khawktak 
k’hat ziak ah hung kahi. Ka lukhuk hi en in. Zia hi sana ah kisiam ahi. Zia lukhuk 
siamtu hi ka gingcha puai. Ama-njia lukhuk hi sana thiang ah ka siam a hi a ti ziak 
in sana thiang manzat ka piak ei tai. Tu hin nangma’n zia hi sana thiang a hi leh hilo 
hi lei hilchian ding a hi”. 

Arkimidis chun “aphai tujiang hin vang gen theipuang ka, ahinlah akingang 
thei pen in hun gen ing ka”. Lengpa chu a kihei a, chia a gaw pan tai. A chia kawm 
in hili hin a gen malam hi, “nangma’njia thu hi he tei in lah tia gingcha hung kahia 
- a kingang thei pen in ei hun hiatsak in aw”. 

Zia ni a pat chun Arkimidis chu nethei, dawnthei in le aum tapua. A chia leh 
le lung a gel a, a lup leh Ie akigel a, ahinlah a geldawk thei puai. Nikhat chu kuanglenpi 
khat sung in tui a sung dim ah a kisil a, kuang sung a chun a kichut kawm kawm in 
a kigel zing hi. A taksa a suk turn sin leh tui chu let in a luangtha sek hi. Zia chu amu 
phat in hiti hin a gel tai. “Ka taksa neu khat ka suk turn leh, ka suk turn sia taksa chu 
tawh kuang ah tui luang da’ik jat a kibang hi. Achuti ahileh lengpa lukhuk tawh 
kituak chet sana turn khat chuh kuang lui dimset sung in kikawi henla, tui hung 
luangtha tawh lengpa lukhuk ma chuh kika’M kil henla tui hung letdawk chu a 
kibat ahileh sana thiang hina. Lukhuk chu sana thianglo ahi chun tui letdawk zat 
kibang lo ding ahi”. Zia avak geldaw phat ah chun Arkimidis chu kisil zolo in “Ken 
kahetai, Ken kahetai” ti in a ngawl gual in a kisilna a pat chun ahung laidawk hi. 

Arkimidis chu lengpa kul ah chun a lut tai. Lukhuk tawh a gikdan kibang 
sana turn khat a puakdaw sak tai. Kuang khat chuh lui a dimsel in a sungsak a, sana 
turn chu a kawilut hi. Zia tui letdawk chuh munkhat in a kawisak hi. Zia kuang ma 
ah chun tui a sungdim kit a. lukhuk chuh a kawilut tai. Zia tui hung letdawk chu 
sana dialut na tui letdawk kha tawh a kibuktua tai. Zia tui letdawk tegel chu a kibang 
tapuai. Zia etsakna hi tawh Arkimidis chun, Lengpa lukhuk siamna sana chu a 
thianglo ahi ati tai. Leichung ah a gikdan kiang ah kisiam sana turn leh lukhuk 
tegeltui sung ah a gikdan chu a kibang puai. Sana thiang ngawn lahiu chun tui sung 
ah le a gikdan kibang ding a hi. Arkimidis pilna chung ah chun Lengpa a lung awi 
ziak in kipakman thupi tak a piai. 

SINNA 


A. 1. Lengpa chun bangziak ah a lukhuk sana thianglo ahi ti he ut a h’em? 

2. Arkimidis kuang sung ah a kisil ah khan bang ahung geldawk em? 

3. Arkimidis in lukhuk khah a thianglo ahi ti, banggual in a etsak em? 

4. Arkimidis chanchin chawmkim tak in zik in. 


Aw. 


A awng sudim in : 

a) Tui luanglet tegel 

aw) Ka lukhuk. 

b) Nangma’n a. 

ch) Ama’n. 


.a kibang puai. 

.. hi en in. 

.. thei pen in ei hun hit in. 
ti in a hung tawi dawk hi. 







Zillai -18 


ANN 

Ann hi mihingte nek pawimaw pen a hi. Bu ah pat anchang sukdaw zaw ah 
ann huan ah nek sek ahi. Khawvul punipi inihing kimkliat in ann a neu’h. Linling 
kihaw phat leh Mcitei le’n, “Ann nga. Ann nga” li ill a kiku sek ui. linling ziak ah 
vangsiatna apat kiven na ding ah ziahi a gensek uh alii. Zia hin bang gual luk all anii 
hi pawimawa h’em ti a elsak hi. China. Japan ah pat Manipur gain liang ah urn mi te 
chun a lawiteu’h a kimulua phat ualeh, ‘La bangti khawsak nau’h em? Ka phazel 
nau. Bang kin a h’em? Mawk hung kahi.” Zia guat uh dawtna leh dawnhuna sang ah 
hin ann la neta’m? Neta/Nenailo ti’n dawtna leh dawnhuna a kimang zawi. Zai gam 
ah hinle ann hi khawktak in ngai ui ti a etsak hi. 

Bu chin dail hi tichu, Lo bawldan hi India simlani ah hung kipan ahi, ti ahi. 
Zia gain ah pat chun mallam gamkai apat ahikit hi. Zia zaw ah chun turn lam gam in 
a hun bawlkit ua. Chun aban ban in a bawl Khrisl kum 17 vai in Amerika a tung hi. 

Mi khat in kum khat sung in Kg. 100 apat Kg. 490 kikal a nethei hi. Manipur 
mi tangpi chiapi daii in Innkuan khat in kum khat ne kk ham ding Bu in kawikhawl 
ahi sek hi. Zia Bu kawikhawl lak all chun ne kk ham ding lakdaw zel a hi. Lo bawl 
mi te chun bang a h’em khal ziak in a Bu phusa thikha aum chun bawlthei hithei dan 
hawl in kum khat ne kk ham thaw daw tei a gua. Bu a hawng khedawsa chu Ann- 
chang kiti a hi. Ann-chang rawng uhu san hiu hiau ahi. Zia gual ah hin ann-chang ah 
pat taksa a ding ah phachuuii aum hi. Tulai ahin Bu-sukhawl ah i lakvam ten ua i ne 
tau. Ziagual ah i ta vain uh hi i nek leh a tui hi itiu hi taksa a ding ah phatchiiamna 
a vat deu hi. 


SINNA 

1. Bu chindan khawi ah hung kipan a h’em? 

2. Kum khat sung in mi khat in Ann-chang bangzat a nethei diam? 

3. Ann-chang hi bang gual in i neu em? 

4. Bang gual ah Lo bawl te’n kumkhat nekkhawp ding a ngaituau em? 

NGAWLHAN 


Nikhat hi sakei khat guamsung kiang in a hung vak tawl tawl a, Ukeng khat 
chu le ngawng pawm hial in a la zham. Sakei chun Ukeng chu bang ma ah simlo in 
Ukeng umna kiang in a vachia vel hi. Ukeng chu a hung lungna ta, Hepu nang 
keima bep kahi tigual in ka kiang ah naicha chan lahung vel ah bangziak a hem? 
keima hi Ukeng kahi ziak ah lei simmaw a hem? Sakei chun dawnhu a bang hi 
neuchilik nang tawbang Ukeng bang hina za ding? Thipbek chan um in la thi nawpllo 
leh Hepu nang tawh i kite leh bang neucha kahi, a hin la hat vang kei hatzawng ka. 
Hat lam kitek le hin lah la bangtigel em? 

Ha..ha..ha.. Khawilam Ukeng lahia hem? Aphai aphai bangtik leh i kitek 

diam? 


“Tu hun mama hin kitek hite keiman zia suang lianpi hi guam sunglam in 
hun likha leng la la mantang zo diam ken vang zo ingka.” 

“Zia suang liantak hi kuan mantang zo di? Aphai nangma guam sunglam in 
a la pang inla ken hun kikthang ka” 

A kiho gual ua chun Ukeng eh guam sunglam in a kumtha ta suang ama 
ngawn ah a dinna ding mun ah chun a la ngak tai. Sakei chun suang lian khat chu a 
kiktha tai. Suang chu guam sung ah a kiliksuk pek ah, a ma leh a ma a ding ta, 
ziaphat ah chun Ukeng chu suang chung ah chun a chawmdak ah a hung kiko tai, 
“Hepu la mu em, keiman suang kala mattan hi” Ukeng kampau a hiat phat ah chun 
sakei chu a hung hangsan deudeu ta, a ma tawbang Ukeng in a zaw leh keiman bang 
hina em ka zawlo ding ti gel kawm in guam sunglam in a kumthasuk a, Ukeng kiang 
ah chun suang hung lik tha ding in thu a pe tai. Sekei chu guamsusng a tu ding kuan 
in suang chu a ngak pan ta. Ukeng chun suang leh khat a hung kik tha tai. Sakei 
chun suang hung kilik chu mat hua in a la dek ah a kawlh tai. Suang taw Sekei chu 
a hung kilik chu mat hua in a la deki ah a kawlh tai. Suang taw Sakei chu a hung 
kilik khawm ua, huamsung ah chun a kilik lut khawm tau. Thisan naisan in Sakei 
chu a um tai. Sakei chu zachakna dim in thakhat in a hung ding dawk phau a. Zia 
phat a chun Ukeng chun, “Hepu, nang sang in vang khhat zawi maw?”. “Ka pang 
khial kha a hi kha lam” ti in Sakei chun a hun dawn hu hi. 

Ukeng chun, “Ahileh, kitailet kit hiti” a hun ti kit a. Sakei chun “A phai” a 
hun tia. Ki tailetna mun lung lam chu a zuan tau. A hung tai pat ua chun Ukeng chu 
a ki chawm a, Sakei taw a chun a bek tai. Sakei chu ha taih tai in tai in amei a dillap 
gual in khaw tung in. Hung a tun ding kuan in dakei chun Ukeng chu khawitak a 
tung tam ti in a ding a avak kinung hei ah. Zia hun lemvang chu le in Ikeng chu 
kingang ta in kung lam chu a la tai tung ah, a hung kiko tai, “Henpu bang tita kei 
man ka zou tai” Ukeng in kung mun a tun masak kit chu sakei in mak a sa ma ma. 
Zia kipat hin Sakei chun Ukeng chu a lungthim guk in a lau pan tai. 

Ukeng Sakei mai ah a kikhaina Sakei mul neukhat a hi kal in a hiak a. 
Ukeng chun, “Hepu, tun vang zani a pat tuni chan a i nek zosia luak daw kitek ta 
hiti” atia. “Aphai, kitet hiti” tin Sakei chu “Zia hi zani ka nek kel, Zia hi tuni ka nek 
sakhi” tina a ban a van in a hun law dawk hi. 

Ukeng chun, “ Ken tun hun lawdawk tang ka Zia hi zani ka nek Sakei chal 
tek, zia hi tu zinglak a ka nek Sakei nu, zia hi nangma mei ka nek pat lai a hi” tin a 
ban bang in a hun law dawk hi. Sakei chun a et le a luak lak a chun Sakei mul um 
chua mu tai. Ukeng thugen chu a taksang ah ama le ne ding a hi ti a ginchak ziak in, 
“ala um in aw” ti kawm in ha taih in a tai mang tai. 


SINNA 

1. Sakei kha bang ziak a Ukeng kiang a nai cha cha va vak tawl tawl a hem? 

2. Ukeng in bang a la gen em? 

3. “Hepu la mu em keiman suang ka lamat tan hi? Ukeng in ati hi a dik a hem? 
A ziak gen in. 



